Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 679

f) a felülvizsgáló hely nem megfelelő munkavégzésének alapos gyanúja esetén a kiállított tanúsítványok és kiadott igazolólapok alapján a felülvizsgált gépjárművek egy héten belüli utóellenőrzésével a külön jogszabály szerinti16 vizsgára rendelés, vagy a gépkocsi tulajdonosával (üzembentartójával) folytatott előzetes egyeztetés utáni, mozgó mérőegységgel végzett mérésekkel. 4.1.3. A 3.1.2. pont a)—d) pontja szerinti ellenőrzéseket a környezetvédelmi felülvizsgáló hely tulajdonosának, illetve a tulajdonos meghatalmazottjának közreműködésével kell végrehajtani. Az e)—f) pontok szerinti ellenőrzési formák alkalmazása során a szakmai érdekképviseleti szerveket fel kell kérni közreműködésre. 4.1.4. A területi közlekedési felügyelet az éves ellenőrzés eredményéről és javaslatairól összefoglaló értékelést készít. 4.2. A környezetvédelmi felülvizsgáló állomás kijelölésének felfüggesztése, a kijelölés visszavonása. 4.2.1. Amennyiben a környezetvédelmi felülvizsgáló állomás a rendelet mellékleteiben, illetőleg a gépjárműfenntartóra a külön jogszabályban meghatározott feltételeket nem teljesíti, a területi közlekedési felügyelet a feltételek ismételt teljesítéséig felfüggeszti. 4.2.2. A közlekedési felügyelet a környezetvédelmi felülvizsgáló állomás feljogosítását visszavonja, ha az ellenőrzés megállapítja, hogy

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes